شه‌فه‌ق نيوز/ هۆنگ كۆنگ ئاشكراى ئه‌وه‌ كرد يه‌كه‌م حاڵه‌ت مردن وه‌ ڤايرۆس كۆرۆنا تۆمار كردگه‌ لده‌يشت ناوچه‌ى سه‌ره‌كى ئه‌و په‌تا ك په‌يا بويه‌، وه‌ يه‌يش شماره‌ى ئه‌و كه‌سه‌يله‌ ك گيان له‌ده‌سدان له‌ ئه‌نجام ئه‌و په‌تا له‌ جه‌هان ره‌سيه‌ 427 كه‌س.
ئه‌و كه‌سيشه‌ ك گيان له‌ده‌سدا له‌ئه‌نجام ئى په‌تا ك روێ له‌ وڵاته‌يل تر جه‌هانيش كردگه‌، ته‌مه‌نى 39 ساڵه‌و ده‌سڵاته‌يل هۆنگ كۆنگيش هه‌وڵ چاره‌سه‌ركردنى داگه‌، وه‌لێ دوياخر گياان له‌ده‌سداگه‌.
جى باسه‌، هۆنگ كۆنگ 15 حاڵه‌ت وه‌ ڤايرۆس كۆرۆنا تۆمار كرد هه‌ر له‌سه‌ره‌اى بڵاوبوينيه‌وه‌ له‌ چين.
